पाएं अपने शहर की ताज़ा ख़बरें और फ्री ई-पेपरडाउनलोड करें
हिमाचली लोक गायक परस राम का निधन हो गया है। साइलेंट हार्ट अटैक होने के कारण उनका देहांत हुआ। परस राम 90 के दशक के मशहूर पहाड़ी गायक रहे हैं। उन्होंने गायकी के क्षेत्र में अपने करियर की शुरुआत सागर किनारे आडियो कैसेट के आगाज से की थी। गिसमों हैउ हैउ हाका लाई सहित कई गीत उन्होंने गाए थे। उसके बाद डोलमा मैडमें, दिल लाणा बसंतीए, घौर पौऊ तेरा, झेची मामीए आदि कई प्रसिद्ध पहाड़ी गीत गाए। हाल ही में उन्होंने माता के भजन की सीरीज रिलीज की थी।
संगीतकार के रूप में भी उन्होंने कई पहाड़ी गीतों को संगीत दिया। परस राम गायक, संगीतकार के अलावा लकड़ी के कास्तकार (कारीगीर) भी थे। हिमाचल एकसूत्र कला मंच ने प्रसिद्ध हिमाचली लोक गायक परस राम के आकस्मिक निधन होने पर शोक प्रकट किया है। उनके आकस्मिक निधन पर हिमाचल प्रदेश व कुल्लू ज़िला के समस्त कलाकारों में शोक की लहर दौड़ गई है।
हिमाचली लोक संस्कृति को बढ़ावा देने व कुल्लू की पहचान को चार चांद लगाने के लिए उनके उल्लेखनीय योगदान को कभी भुलाया नहीं जा सकता। कुलवी संस्कृति को पूरे देश में ओतप्रोत करने के उनके योगदान को देखते हुए हिमाचली कला जगत को अपूरणीय क्षति हुई है, भगवान ऐसे महान कलाकार की आत्मा को शांति दे और परिवार वालों को दुख सहने की हिम्मत दे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn